Урок матэматыкі

 1 клас

Настаўніца пачатковых класаў
Кароза М.І.

**Тэма:** Лік і лічба 7

**Мэты:** Пазнаеміць з лікам і лічбай 7, практыкавацьу састаўленні лікавых роўнасцей з лікам7, замацоўваць уменне называць лікі ў парадку павелічэння і памяншэння. Садзейнічаць адпрацоўцы вылічальных навыкаў, развіццю лагічнага мыслення, выхаванню стараннасці, уважлівасці на ўроку.

Ход урока:

**1.Арганізацыйны момант.**

 Паглядзіце адзін на аднаго і падарыце свае ўсмешкі. З добрым настроем

 пачнём урок матэматыкі.

**2.Вуснае лічэнне:**

Перадаем мяч і лічым ад 1 да 20 і ад 20 да 1.

У парадку памяншэння ад ліку 15, у парадку павелічэння ад ліку3, назваць суседзяў лікаў 2, 4, 3,5.

Гульня “Які калабок схаваў свой парадкавы нумар”

**3. Паведамленне тэмы і мэты ўрока:**

Хто ведае казку пра Калабка? Колькі герояў у гэтай казцы? На сённешнім уроку вы даведаецеся многа цікавага пра лік 7 і навучыцеся пісаць лічбу 7.

**4.Работа над новым матэрыялам**

Дзе ў жыцці мы сустракаемся з лікам 7?

(Сем дзён у тыдні, сем колераў у вясёлкі, сем цудаў свету)

У якіх казках мы сустракаемся з гэтым лікам?

На што падобна лічба 7?

Палічыце колькі Калабкоў на дошцы? (6) Бабуля спякла яшчэ 1 Калабка. Колькі цяпер Калабкоў? З дапамогай якой лічбы гэта пакажам?

Непаслухмяны Калабок трапіў у хатку да Бабы Ягі. Мы яго выратуем калі выканаем правільна ўсе заданні ў падручніку і ў сшытку

5.**Работа па вучэбнаму дапаможніку**

Колькі прадметаў на малюнку? Як атрымалі 7 прадметаў? Задайце пытанні па малюнку са словам “ колькі”. Складзіце сказы па малюнку са словамі “было”, “стала”.

Павялічым кожны з лікаў на 1. Пакажыце на картках патрэбны лік.

Гульня “Маўчанка” Паўтараем састаў ліку 6.

Паслухайце ўважліва і пакажыце адказ з дапамогай картачкі з лічбамі:

Два рамонкі – жаўтавочкі,

Пяць сінюткіх васількоў

Падарылі маме дзеці.

Колькі кветак у букеце?

**6. Работа ў сшытку**

Заданні на складанне і адыманне лікаў на практычнай аснове. Самастойная работа.

Пісьмо лічбы 7 Настаўнік паказвае на дошцы ўзор напісання лічбы.

Вучні абводзяць лічбу тупым канцом алоўка.

Пішуць па кропачках.

Пушуць на дошцы.

Пішуць у сшытках на друкаванай аснове.

**7.Вынік урока:** з якім лікам пазнаеміліся на ўроку? Якую лічбу навучыліся пісаць? Што мы паўтарылі на ўроку?

**8.Рэфлексія:** Як вы ацэніце сваю працу на ўроку? Пакажыце з дапамогай “калабкоў”. Вы справіліся з усімі заданнямі і выратавалі Калабка . Малайцы.